text: 陳儒，字汝宗，又字懋學，號芹山，錦衣衛官籍。生平.先世是交趾人。以土官百戶從徵黎有功，賜籍錦衣衛。至陳儒徙居宜興，買田陽羨，遂為宜興人。治《詩經》，行四，由國子生中式丙子科三月升南京尚寶司卿，七月改光祿寺少卿，二十九年五月升太僕寺少卿，六月升南京太僕寺卿，十一月升南京太常寺卿，署掌南京國子監事，三十年七月升南京戶部右侍郎、總督糧儲，三十二年十二月改刑部右侍郎，三年考滿，進階通議大夫。三十三年十一月升本部左侍郎，三十四年五月升都察院右都御史、總督漕運、巡撫鳳陽，三十五年六月以病屢疏乞休，詔回京別用，三十六年二月考察致仕，嘉靖四十年卒，四十五年贈戶部尚書。著有《芹山集》。家族.曾祖陳仕，錦衣衛百戶，贈武略將軍。祖父陳復宗，錦衣衛副千戶。父陳賢，紀善。前母黃氏、田氏；母田氏；繼母尹氏。慈侍下。兄俊，副千戶；偉，副千戶；傑；弟仁、佐、儀。子陳一麟、陳一鳳、陳一鵬、陳一鵾、陳一龍，南京前軍都督府經歷司都事；陳一鷺、陳一鶚、陳一熊、陳一梧。
metadata.dataset: erhwenkuo/wikipedia-zhtw
metadata.title: 陳儒 (嘉靖癸未進士)
metadata.url: https://zh.wikipedia.org/wiki?curid=7965055